**ለሰብአዊ ዕርዳታ**  **ሰራተኞች የፆታዊ ስነምግባር ህግ**

የሰብአዊ ዕርዳታ ሰራተኞች አግባብነት ለሌለው ፆታዊ ግንኙነት ባህሪ ምክንያት የእርምት እርምጃ ሊወሰድባቸው ወይንም ከስራ ሊባረሩ ይችላሉ። ከዚህ በታች የተዘረዘሩት ህጎችን ሰራተኞች ሊያከብሩዋቸው ይገባል፤

* የሰብአዊ ዕርዳታ ሰራተኞች የሚኖሩበት ሀገር ህግ ቢፈቅድም እንኳን እድሜያቸው ከ 18 አመት በታች ከሆኑ ማናቸውም ሰዎች ጋር ፆታዊ ግንኙነት ማድረግ ክልክል ነው። እንዲሁም ፆታዊ ግንኙነት ያደረጉትን ሰው ትክክለኛ እድሜ ስላላወቅሁ ነው ማለት ተቀባይነት የለውም።
* የሰብአዊ ዕርዳታ ሰራተኞች ለፆታዊ ግንኙነት አላማ ገንዘብ መክፈል፥የስራ እድል ማመቻቸትም ሆነ ቁሳቁስ እና አገልግሎት መስጠት ክልክል ነው። ይህም ለተረጂዎች የተዘጋጁ ቁሳቁሶችና የተለያዩ አገልግሎቶችን ያጠቃልላል። የሰብአዊ ዕርዳታ ሰራተኞች እነዚህን ነገሮች በመጠቀም እና ቃል በመግባት የሌሎች ሰዎችን ክብር፤ ሞራል የሚነካ ወይም ለብዝበዛ የሚዳርግ ተገቢ ያልሆነ ባህሪያችውን እንዲቀበሉ ማድረግ አይገባም። ይህም በወሲብ ተግባር ከተሰማሩ ሰዎች ጋር ፆታዊ ግንኙነት ለማድረግ ገንዘብ መክፈልንም ይጨምራል።
* የሰብአዊ ዕርዳታ ሰራተኞች ማን ቁሳዊ እርዳታና አገልግሎት ማግኘት እንዳለበት መወስንና ተጽእኖ ማሳደር ይችላሉ። ይህም እነሱን እርዳታና ድጋፍ በሚሹ ሰዎች ላይ የበላይነት ስልጣን ይሰጣቸዋል። በዚህም ምክንያት የሰብአዊ ዕርዳታ ድርጅቶች ሰራተኞቻቸውን ሰብአዊ ድንገተኛ አደጋዎች ወይም ችግሮች ከገጠማችው ሰዎች ጋር ፆታዊ ግንኙነት እንዳይኖራቸው በጥብቅ ያበረታታሉ። ይህ አይነት ግንኙነት የሰብአዊ እርዳታውን ስራ ቅንነት የጎደለውና ተአማኒ ያልሆነ ያስመስለዋል።
* የሰብአዊ ዕርዳታ ሰራተኛ በሚሰራበት ድርጅት ሆነ በሌላ ዕርዳታ ድርጅት ውስጥ በሰብአዊ ዕርዳታ የፆታዊ ስነ ምግባር ህግ የተጣሰ ከመሰላቸው ወይም ካሳሰባቸው የድርጅታቸውን አሰራር በመከተል ሪፖርት ማድረግ አለባቸው።
* የሰብአዊ ዕርዳታ ሰራተኞች ተገቢ ያልሆነ ፆታዊ ባህሪያትን የሚከላከል የስራ ድባብ መፍጠርና መጠበቅ እንዲሁም ሁሉንም ሰራተኞች በድርጅቱ የስነምግባር ህግ መሰረት እንዲንቀሳቀሱ ማበረታታት አለባቸው። ሁሉም ስራ አሰኪያጆች ይህን አይነቱን አሰራር የመደገፍ እና - ስርዓት የመዘርጋት ሀላፊነት አለባቸው።

ይህ በፆታዊ ጥቃትና ብዝበዛ ጉዳዮችን በተመለከተ የ IASC መርሆችን ከዚህ በታች ባለው ሊንክ ያገኙታል!

<http://www.pseataskforce.org/uploads/tools/sixcoreprinciplesrelatingtosea_iasc_english.doc>.ይህ ቀላል አቀራረብ ቅጽ የተዘጋጀው ለተጎዱ ሰዎች ተጠያቂነትና ከ ፆታዊ ጥቃትና ብዝበዛ ጥበቃ ( IA SC ግብረ ሀይል ቡድን ና ድንበር የለሽ ተርÕሚዎች (Translators without Borders) ትብብር ነው።